cyanic-selkie/wikianc huggingface dataset:
واقعہ کربلا
میر انیس کی مرثیہ گوئی
میر انیس اُردو کے ایک ایسے شاعر ہیں جنہوں نے زمین سخن کو آسمان کردیا ہے۔ جس طرح سودا قصیدہ گوئی میں میر غزل گوئی میں اور میر حسن مثنوی نگاری میں بے مثل ہیں اسی طرح میر انیس مرثیہ نگاری میں یکتا ہیں۔ اوّل تو میر انیس نے اپنی مرثےوں میں بہت سے نئے موضوعات کو شامل کیا ہے۔ اور اس طرح اس کے دامن کو وسیع کر دیا ہے۔ دوسرا انہوں نے شاعری کو مذہب سے وابستہ کرکے اس کو ارفع و اعلیٰ بنا دیا ہے۔ اس طرح اردو شاعری مادیت کے سنگ ریزوں سے نکل کر روحانیت کے ستاروں میں محو خرام ہو گئی ہے۔ واقعہ کربلا کے کئی سو سال بعد صفوی دور میں فارسی شعراءنے مذہبی عقیدت کی بنا پر مرثیہ نگاری شروع کی جن میں محتشم کانام سر فہرست ہے اردو کے دکنی دور میں بے شمار مرثیے لکھے گئے شمالی ہند میں بھی اردو شاعری کے فروغ کے ساتھ ساتھ مرثیہ گوئی کاآغاز ہوا۔ لیکن سودا سے پہلے جتنے مرثیے لکھے گئے ان کی کوئی اہمیت نہیں ہے۔ سودا پہلے شاعر ہیں جنہوں نے اس کو فنی عظمت عطا کی اور مرثیے کے لئے مسدس کو مخصوص کر دیا جس کو بعد کے شعراءنے بھی قائم رکھا۔ سودا کے بعد میر خلیق، میر ضمیر، دیگر اور فصیح وغیرہ نے مرثےہ کو ترقی دی لیکن فنی بلندی، امتیازی خصوصیات کو نکھارنے اور جاذب دل و دماغ بنانے کے لئے ااس صنف کو میرانیس کی ضرورت تھی جنہوں نے مرثیہ کو معراج کمال پر پہنچایا انیس نے جس خاندان میں آنکھ کھولی اس میں شعر وشاعری کا چرچا تھا۔ اور وہ کئی پشت سے اردو ادب کی خدمت کر رہا تھا۔ علاوہ دوسرے اصناف کے مرثیے میں طبع آزمائی کی جارہی تھی۔ میر ضاحک، میر حسن اور میر خلیق اپنے وقت کے ممتاز مرثیہ نگار تھے۔ الفاظ زبان کی صفائی، اور صحت پر خاص زور تھا۔ انیس نے جس وقت مرثیے کی دنیا میں قدم رکھا اس وقت لکھنو میں لفظی اور تصنع پر زیادہ زور تھا اس ماحول میں انیس نے مرثیہ گوئی شروع کی اور دہلی والوں کی اس کہاوت کو غلط ثابت کر دیا کہ ”بگڑا شاعر مرثیہ گو“
رام بابو سکسینہ مصنف ”تاریخ ادب اردو “ کہتے ہیں۔ ” انیس کی شاعری جذباتِ حقیقی کا آئینہ تھی اور جس نیچرل شاعری کا آغاز حالی اور آزاد کے زمانے سے ہوا، اس کی داغ بیل انیس نے ڈالی تھی انیس نے مرثیہ کو ایک کامل حربہ کی صورت میں چھوڑا جس کا استعمال حالی نے نہایت کامیابی سے کیا۔“
پروفیسر آل احمد سرور فرماتے ہیں کہ،
” انیس کی شاعرانہ عظمت کو دیکھا جائے تو معلوم ہوگا کہ انیس نے سلاموں اور مرثیوں میں وہ شاعری کی ہے جن میں بقول حالی حیرت انگیز جلوئوں کی کثرت ہے جن میں زبان پرفتح ہے جو شاعر کی قادر الکلامی جذبے کی ہر لہر اور فن کی ہر موج کی عکاسی کر سکتی ہے۔ جس میں رزم کی ساری ہماہمی اور بزم کی ساری رنگینی لہجے کا اُتار چڑھائو اور فطرت کا ہر نقش نظرآتا ہے ان کا یہ دعویٰ کس طرح بےجا نہیں، تعریف میں چشمے کو سمندر سے ملا دوں قطرے کو جو دوں آب تو گوہر سے ملا دوں ذرے کی چمک مہر منور سے ملا دوں کانٹوں کو نزاکت میں گل ِ تر سے ملا دوں گلدستہ معنی کو نئے ڈھنگ سے باندھوں اک پھول کا مضموں ہو تو سو رنگ سے باندھوں میرانیس اردو کے سب سے بڑے مرثیہ گو شاعر ہیں ہم سب سے پہلے ان کی مراثی کا تجزیہ فن مرثیہ کے اجزائے ترکیبی کے حوالے سے کریں گے۔
چہرہ:۔ چہرہ مرثیہ کا پہلا جزو ہوتا ہے اس کی حیثیت تقریباً ایسی ہی ہے جیسے قصید ے میں تشبیب کی ہوتی ہے چہرہ سے مرثیہ گو اپنے مرثیہ کا آغاز کرتا ہے یہ آغاز مختلف نوعیت کا ہو سکتا ہے۔ مثلا انیس نے مراثی انیس جلد اوّل میں اپنے پہلے مرثیے کا آغاز دعا سے کیا ہے انہوں نے خدا سے دعا کی ہے کہ ان میں و ہ شعر گوئی کی صلاحیت پیدا کر دے چنانچہ وہ کہتے ہیں۔ یارب ! چمن نظم کو گلزارِ ارم کر اے ابر کرم ! خشک زراعت پہ کرم کر تو فیض کا مبدا ہے توجہ کوئی دم کر گمنام کو اعجاز بیانوں میں رقم کر جب تک یہ چمک مہر کے پر تو سے نہ جائے اقلیم سخن میر ے قلم رو سے نہ جائے میر انیس نے چہرے میں کبھی کبھی اخلاقی قدروں کو پیش کیا ہے۔ ان اخلاقی قدروں کی وجہ سے مرثیے کی عظمت میں اضافہ ہو گیا ہے۔
جذبات نگاری:۔ جذبات نگاری شاعری کی جان ہے یہ صرف قدرتِ کلام ہی پر منحصر نہیں بلکہ جذبات نگاری کے لئے قادرالکلامی کے ساتھ فطرت ِ انسانی کا غائر مطالعہ بھی ضروری ہے۔ میرانیس کی وہ سب سے بڑی امتیازی خصوصیت جوان کو اور تمام شعراءسے ممتاز کرتی ہے۔ جذبات نگاری ہے۔ میرانیس کے یہاں جذبات نگاری کے ایسے ایسے نمونے ملتے ہیں جن کی مثالی اردو میں تو کیا دوسری زبانوں میں بھی ملنا دوشوار ہے۔ مثلاً امام حسین کی صاحبزادی حضرت صغریٰ بیمار ہیں امام محترم ان کو اپنے ہمراہ لے جانا نہیں چاہتے۔ وہ ضد کر رہی ہیں اس وقت میرانیس، حضرت صغریٰ کی زبان سے کہلواتے ہیں حیرت میں ہوں باعث مجھے کھلتا نہیں اس کا وہ آنکھ چرا لیتا ہے منہ تکتی ہوں جس کا اس طرح ایک اور نادر مثال اس موقع پر ملتی ہے جب قافلہ مدینہ سے روانہ ہو رہا ہے۔ حضرت صغریٰ سب سے مل رہی ہیں اور بیماری کی وجہ سے ساتھ نہیں جا سکتی۔ اس وقت کی کیفیات کی اس سے زیادہ درد انگیز اس سے زیادہ صحیح تصویر اور کیا ہو سکتی ہے جس کو میرانیس نے یہاں بیان کیا ہے۔ ماں بولی یہ کیا کہتی ہے صغریٰ ترے قرباں گھبرا کے نہ اب تن سے نکل جائے مری جاں بے کس میری بچی تری اللہ نگہباں صحت ہو تجھے میری دعا ہے یہی ہر آں کیا بھائی جدا بہنوں سے ہوتے نہیں بیٹا کنبے کے لئے جانوں کو کھوتے نہیں بیٹا منظر کشی:۔ الفاظ میں کسی جذبہ، واقعہ یا منظر کھینچا محاکات کہلاتا ہے۔ محاکات کی قدرت انیس میں اس درجہ بڑھی ہوئی تھی کہ خود مرزا دبیر کے مداحوں کو میرانیس کی عظمت کو تسلیم کرنا پڑاہے۔ یہ خصوصیت ان کو(میرحسن مثنوی سحرالبیان) سے ترکہ میں ملی تھی۔ میرانیس کا کما ل یہ ہے کہ جس واقعہ کو بیان کرتے ہیں اس کی تصویرکھینچ دیتے ہیں بلکہ ان کی تصویر کبھی کبھی اصل سے بھی بہتر ہو جاتی ہے۔ اس سلسلے میں ایک بہت خوبصورت مثال پیش کی جاتی ہیں۔ مثلاً اس جگہ صبح کا سماں کا کتنا اچھا نقشہ کھینچا گیا ہے۔ چلنا وہ باد صبح کے جھونکوں کا دمبدم مرغانِ باغ کی وہ خوش الحانیاں بہم وہ آب و تاب نہر وہ موجوں کا پیچ و خم سردی ہوا میں پرنہ زیادہ بہت نہ کم کھا کھا کے اوس او ربھی سبزہ ہرا ہوا تھا موتیوں سے دامنِ صحرا بھرا ہوا واقعہ نگاری:۔
میرانیس واقعہ نگاری کے مرد میدان ہیں۔ بقول شبلی نعمانی
مجموعی جائزہ:۔
میرانیس کے ہاں مرثیوں میں قصیدے کی شان و شوکت، غزل کا تغزل، مثنوی کا تسلسل، واقعہ اور منظر نگاری اور رباعی کی بلاغت سب کچھ موجود ہے۔ مولانا شبلی انیس کے بارے میں فرماتے ہیں،
” ان کا کلام صیح و بلیغ ہے۔ زبان صحیح اور روز مرہ بڑی خوبی سے استعمال کیا ہے۔ انتخاب الفاظ مضمون اور موضوع کے لحاظ سے ہوتا ہے۔ جزئیات نگاری میں اُستادانہ مہارت، جذبا ت کے بیان کا خاص سلیقہ، منظر نگاری اور مظاہر قدرت کے بیان میں زور تشبیہات اور استعارات میں جدت اور ندرت ہے۔“
” ادب اردو میں انیس ایک خاص مرتبہ رکھتے ہیں بحیثیت شاعر کے ان کی جگہ صف اولین میں ہے اور بعض لوگ ایسے بھی ہیں جو ان کو زبان اردو کے تمام شعراءسے بہترین اور کامل ترین سمجھتے ہیں اور ان کو ہندوستان کاشکسپیر اور خدائے سخن اور نظم اردو کا ہومر اور ورجل اور بالمیک خیال کرتے ہیں۔“
اودھ میں مرثیہ
دکن کے علاوہ اودھ میں بھی مرثیے پر خصوصی توجہ کی گئی۔ اس سے پہلے کہ اودھ میں مرثیے کے عروج و ارتقاء پر روشنی ڈالی جائے یہ وضاحت ضروری ہے کہ جب اودھ میں مرثیہ دورِ عروج کی طرف بڑھ رہا تھا تو اس وقت دہلی یا دکن میں مرثیہ کی روایت کی تابانی میں کس طرح کی کمی نہیں ہوئی۔ اودھ میں مرثیہ کی روایت کو ارتقاء کی طرف لے جانے والوں پر ڈاکٹر مسیح الزماں نے تفصیلی بحث کی ہے اور بہت سے نام تحریر کئے ہیں۔ جن میں مرزا ظہور علی، راجہ کلیان سنگھ خلف، راجہ شتاب رائے، مولانا محمد حسین محزوں (جو الہ آباد آ کر دائرہ شاہ اجمل کے ایک کمرہ میں رہا کرتے تھے اور درس دیتے تھے) شامل ہیں۔ اسی طرح آیۃ اللہ جوہری (پھلواری شریف) کا تذکرہ ملتا ہے۔ ان لوگوں نے ان روایات کی پابندی کی جو انہیں ملی تھیں، کوئی روایت سازی نہیں کی، کوئی ایسا پہلو بھی نہیں ہے جس کی بنیاد پر انہیں منفرد سمجھا جائے۔ لکھنؤ سے پہلے مختلف جگہوں پر مرثیہ گوئی کی روایت فروغ پا رہی تھی۔ ان مرثیہ نگاروں میں اہم نام مرزا پناہ علی بیگ، افسر دہ حیدرآبادی کا ہے۔ کریم الدین نے ان کی مرثیہ گوئی کے بارے میں لکھا ہے کہ افسردہ اپنے کمال فن کی وجہ سے اپنے ہم عصروں میں ممتاز مقام رکھتے تھے۔ انہوں نے مرثیہ میں رقت خیز مضامین شامل کئے۔ سفارش حسین نے افسردہ کو مقصد اور فن دونوں کے اعتبار سے کامیاب شاعر قرار دیا ہے۔ ڈاکٹر مسیح ا لزماں بھی افسردہ کے معترف ہیں اور لکھتے ہیں کہ بعض مرثیوں میں تمہید کا التزام کیا ہے۔ اس تمہید میں کنایوں اور اشاروں کی مدد سے شاعرانہ محاسن پیدا کئے ہیں اور پیرائے بیان کو جدت و ندرت دی ہے۔
مرزا سلامت علی دبیر کا مرثیہ
1803ء میں مرزا سلامت علی دبیر دہلی کے مشہور محلہ بلیماران میں پیدا ہوئے۔ دہلی کے بگڑے ہوئے سیاسی حالات کی وجہ سے شرفا اور شعراء و ہنر مند دلی چھوڑ کر جا رہے تھے۔ دبیر بھی سعادت علی خان کے زمانے میں لکھنؤ پہنچے۔ اس زمانے میں لکھنؤ میں مرثیہ گوئی کا اچھا خاصا رواج تھا۔ مرزا دبیر نے لکھنؤ پہنچ کر تعلیمی مدارج طئے کئے اور اسی شہر کے نامور علماء سے عربی اور فارسی کی تعلیم حاصل کی، صرف و نحو، منطق، ادب و حکمت کی درسی کتابیں پڑھیں، حدیث، تفسیر قرآن و اصول حدیث و فقہ کا علم حاصل کیا۔ شاعری کا ذوق بچپن سے تھا۔ گیارہ سال کی عمر میں ضمیر کی شاگردی اختیار کی۔ ضمیر نے خود انہیں دبیر تخلص عطا کیا۔ یہ 1814ء کی بات ہے۔ اس وقت لکھنؤ میں ناسخ و آتش کے چرچے تھے۔ مرزا دبیر نے مرثیہ نگاری میں بلند مقام حاصل کیا۔ ابھی تک مرزا کے مرثیوں کی صحیح تعداد متعین نہیں ہوسکی ہے۔ پھر بھی دفتر ماتم کی تمام جلدوں کے مراثی اگر شمار کر لئے جائیں تو یہ تعداد چار سو سے اوپر پہنچتی ہے۔ ان کے بعض مرثیوں کے مطلعے درج کئے جاتے ہیں :
ع کس شیر کی آمد ہے کہ رن کانپ رہا ہے
ع قید خانہ میں تلاطم ہے کہ ہند آتی ہے
ع جب حرم قلعہ شیریں کے برابر آئے
ع بانو کے شیر خوار کو ہفتم سے پیاس ہے
ع ذرہ ہے، آفتاب در بو تراب کا
ع ہم ہیں سفر میں اور طبیعت وطن میں ہے
دبیر بڑے پرگو مشاق اور قادر الکلام شاعر تھے۔ جذبات نگاری اور شوکت الفاظ کو دبیر کا امتیازی وصف قرار دیا جاتا ہے۔ سراپا نگاری اور رزم نگاری کے اعلا نمونے دبیر کے یہاں ملتے ہیں۔ دبیر کے مرثیوں میں ضائع و بدائع، لفظی و معنوی خوبیوں کا استعمال فیاضی سے ملتا ہے۔ بعض مرثیوں میں تو دبیر نے تمام صنعتیں ایک ساتھ نظم کر دی ہیں۔ دبیر کے یہاں مرثیوں میں علمیت، فنی پختگی اور زبان و بیان کا ایک سمندر ٹھاٹھیں مارتا نظر آتا ہے۔ ان کی تعلیم اور عالمانہ ژرف نگاہی کی وجہ سے مرثیوں میں وزن و وقار آگیا ہے لیکن کبھی کبھی یہی محاسن کھٹکنے بھی لگتے ہیں۔
دبیر کے یہاں خیال آفرینی، مضمون سے مضمون نکالنا اور مذہب کلامی اپنے عروج پر نظر آتی ہے۔ موازنہ انیس و دبیر میں شبلی نے خیال بندی اور دقت پسندی کو مرزا صاحب کے تاج کمال کا طرہ ثابت کیا ہے۔ مرزا صاحب نے بے نقطہ مرثیہ بھی لکھا ہے اس میں اپنا تخلص دبیر کے بجائے عطارد رکھا ہے۔ ان کی ایک کتاب ابواب المصائب بھی ہے۔ یوں تو ان کے ہزاروں شعر مثال میں پیش کئے جاسکتے ہیں، مگر میر انیس کی وفات پر ان کا بے نظیر قطعہ تاریخ اور اس کا آخری شعر معجزہ فن کا نمونہ ہے۔
آسماں بے ماہ کامل سدرہ بے روح الامیں
طور سینا بے کلیم اللہ و منبر بے انیس
اردو ادب میں جدید مرثیہ
1918ء میں جوش نے ’’آواز حق’‘ کے عنوان سے جدید مرثیے کی داغ بیل ڈالی۔ حالانکہ حقیقت یہ ہے کہ اقبال اپنے مفرد اشعار میں ’’حسین’‘ اور ’’شبیری’‘ کے استعارے کے ذریعہ سے شہادت کے اثرات و رموز اور معنویت کی طرف متوجہ کر چکے تھے۔ فارسی تصنیف رموز بیخودی میں ان کی نظم
ع ’’آں امام عاشقاں پور بتول’‘
اب مرثیے کے اجزائے ترکیبی اور رثائیت سے زیادہ پیغام حسینی کی معنویت پر زور دیا جانے لگا۔ جوش نے کل 9 مرثیے لکھے ہیں۔ ان کے ایک مرثیے سے ایک بند پیش کیا جاتا ہے جس سے ان کے انداز مرثیہ گوئی کا پتہ چل سکتا ہے:
یہ جو مچل رہی ہے صبا پھٹ رہی ہے پو
یہ جو چراغ ظلم کی تھرا رہی ہے لو
در پردہ یہ حسین کے انفاس کی ہے رو
حق کے چھڑے ہوئے ہیں جو یہ ساز دوستو
یہ بھی اسی جری کی ہے آواز دوستو
جوش کی شاعری کے پورے مزاج کو ذہن میں رکھتے ہوئے ان کا مندرجہ ذیل شعر پڑھیں تو ان کے مرثیوں کے شعری آہنگ اور شعری مزاج کو سمجھنا آسان ہو گا:
زندگی ہے سر بسر آتش فشانی ! یا حسین
آگ دنیا میں لگی ہے، آگ ! پانی ! یا حسین
جوش کے بعد یا جوش کے لفظوں میں جدید مرثیے کے بانی کے طور پر آل رضا کا نام آتا ہے۔
اردو مرثیہ جس کا نقطہ آغاز سولہویں صدی میں حضرت شاہ اشرف تھے، ارتقائی منازل طئے کرتے ہوئے جب بیسویں صدی میں داخل ہوا تو اسے جوش ملیح آبادی جیسے قدر آور شاعر کی تعمیر کردہ روایات ملی تھیں۔ انہیں روایات کی بنیاد پر دور حاضر میں بھی مرثیے لکھے جا رہے ہیں۔ اس عہد میں بھی (یعنی جوش کے فوراً بعد کے زمانے میں ) سب سے اہم نام آل رضا کا ہے۔ جوش نے انہیں جدید مرثیے کا بانی قرار دیا ہے۔ انہوں نے تقریباً بیس مراثی لکھے ہیں۔ ان کا پہلا مرثیہ ہے ع ’’کلمہ حق کی ہے تحریر دل فطرت میں ‘‘۔ ان کے مجموعے میں آخری مرثیہ ع ’’قافلہ آل محمد کا سوے شام چلا’‘ ہے۔
پہلے مرثیے سے ایک بند ملاحظہ ہو:
ابر بے فصل نے اب کے یہ سماں دکھلایا
آسماں سوگ میں تھا جب کہ محرم آیا
رندھ گئی جتنی فضا اتنا ہی غم بھی چھایا
بوندیں پڑنے جو لگیں یاد نے دل تڑپایا
کتنا پانی ہے جو بے وقت برس جاتا ہے
اور کبھی قافلہ پیاسوں کا ترس جاتا ہے آل رضا کے ساتھ علامہ جمیل مظہری کا ذکر بھی ناگزیر ہے۔ ان کا شاہکار مرثیہ ’’شام غریباں ‘‘ ہے۔ ایک بند دیکھئے:
شفق افروز ہے خون دل مہجور کی شام
آج کی شام تو ہے زینت رنجور کی شام
آفریں اس پہ بہتر کی عزا دار ہے جو
اک نئے قافلہ کی قافلہ سالار ہے جو
دور حاضر کے مرثیہ نگاروں میں نجم آفندی اہم ہیں۔ حالانکہ ان کی اہمیت نوحہ و سلام کی وجہ سے زیادہ ہے۔ پھر بھی ان کا ایک مرثیہ بہت مشہور ہوا جس کا آخری شعر درج کیا جاتا ہے۔ عباس نامور کا علم لے کے جائیں گے
ہم چاند پہ حسین کا غم لے کے جائیں گے
ڈاکٹر وحید اختر نے انقلابی انداز میں کئی مرثیے لکھے۔ ان کے مجموعہ کا نام ’’کربلا تا کربلا’‘ ہے۔ ایک مرثیہ اسیران کربلا پر ہے اور ایک مرثیہ لفظ ’’قلم’‘ سے شروع ہوتا ہے۔
امید فاضلی کے دو مجموعے شائع ہو چکے ہیں۔ پہلا مجموعہ ’’سرنینوا’‘ دوسرا مجموعہ ’’تب و تاب جاودانہ’‘ ہے۔ دونوں مجموعوں میں کل بارہ مرثیے ہیں۔ سب سے اچھا مرثیہ علم و عمل ہے۔ جس کا ایک بند دیکھئے:
مرحبا صل علیٰ علم کا در کھلتا ہے
مصحف نور سر رحل نظر کھلتا ہے
لب جو کھولوں تو یہاں عجز ہنر کھلتا ہے
منزل آتی ہے تو سامان سفر کھلتا ہے
علم کے در سے اگر میری سفارش ہو جائے
ایک اور بند پیش ہے:
علم آیات الہی کی حرا میں تنزیل
اس کی آواز ہے داؤد تو لہجہ ہے خلیل
یہی قرآن کا دعویٰ، یہی دعوے کی دلیل
یہ وہ اجمال ہے، ممکن نہیں جس کی تفصیل
یہ رگ حرف میں خوں بن کے رواں ہوتا ہے
اس کی آغوش میں وجدان جواں ہوتا ہے
بنگالی ادب
میر مشرف حسین بیشادسندھو کے نام سے ایک ناول لکھا ہے اور اس اندوہناک واقعے کے تناظر میں قاضی نذرالاسلام نے بہت سے مرثیے لکھے ہیں۔ 10 محرم کو مرثیے پڑھے جاتے ہیں۔
فارسی ادب
عاشورہ کا واقعہ مذہب اسلام اور شیعہ مذہب کو زندہ کرتا ہے اور اس نے شیعوں کی مذہبی ثقافت پر گہرا اثر ڈالا ہے۔ شیعہ اور یہاں تک کہ سنی شعرا نے بھی اس واقعے اور خالص اماموں کی طرف اپنا فرض ادا کرنے کے لئے عاشورا اور اس کے واقعات کے موضوع کے ساتھ بہت سی نظمیں لکھیں ہیں۔ اس طرح کی تحریک نے عاشورا مکتب کا خروج اور فارسی ادب میں شاعری کا سبب بنی۔
کسی بھی سرزمین کا ادب، کسی بھی معاشرے کے آب و ہوا اور معاشرتی تناظر پر غور کرتے ہوئے، بلاشبہ ان لوگوں کے افکار، عقائد اور رجحانات کا آئینہ ہوتا ہے اور اس سرزمین کے فن و فکر کو ظاہر کرتا ہے اور یہ ایک ایسی انسانی تشویش کا سنگ بنیاد ہے جو مستقل معاشرتی موجودگی کا مستحق ہے۔۔ امام حسین of کا بغاوت اور عاشورہ کا واقعہ عربی ادب کے ساتھ ساتھ فارسی ادب میں بھی ایک اہم بااثر عوامل ہیں اور یہ واقعہ اور اس کے پیغامات پوری تاریخ میں شاعری کی صورت میں قائم ہیں۔ اس واقعے کے صدیوں بعد، بہت سارے شعراء نے اس پاگل سانحے کے غم اور سانحے کے بارے میں لکھا ہے، لیکن پھر بھی ان میں سے کوئی بھی بول نہیں پایا ہے کیوں کہ وہ اس افسوسناک اور دل دہلا دینے والا واقعہ کا مستحق ہے اور اسے پوری طرح سے بیان کرتا ہے۔ یہ غم اتنا گہرا ہے کہ اسے الفاظ میں بیان نہیں کیا جاسکتا، لیکن جو چیز اس واقعہ کو جنم دیتی ہے وہ اس کی نسل در نسل منتقل ہوتی ہے، اور یہی تحریری تحریریں ہی اس سانحے کے مستقبل کو آگاہ کرتی ہیں۔
پہلے دور میں، عاشورا کی نظمیں زیادہ تر واقعات کے رزمیہ پہلو کی طرف اشارہ کرتی تھیں، اور اس کی وجہ معاشرے میں موجودہ سیاسی حالات تھے، جہاں مذہبی تعصبات غالب تھے اور شیعہ افکار کو دبایا جاتا تھا۔ اسی وجہ سے، تیسری سے چھٹی صدیوں میں عاشورہ کے اشعار کی تعداد کم ہے، اور ان اشعار میں امام (ع) کے کردار، وہ اور ان کے ساتھیوں کو کس طرح شہید کیا گیا اور اشور واقعے کے عناصر اشارہ کی صورت میں (اشارہ ان ادبی صنعتوں میں سے ایک ہے جس میں شاعر ایک کہانی سنانے کے لئے استعمال کرتا ہے۔ ایک نظم کی شکل کا اظہار) اظہار کیا جاتا ہے۔ جیسا کہ یہ کہا جاتا ہے، اس دور کی سیاسی صورتحال شیعوں کے لئے سازگار نہیں تھی اور اسی وجہ سے، شاعروں نے اس ادبی صنعت کو اپنے عاشورا اور مذہبی اشعار میں زیادہ استعمال کیا۔
شاید بتوان «کسایی مروزی» را جزو اولین شاعرانی دانست کہ در رثای امام حسین و واقعه‌ی کربلا شعر سرودہ است: شاید "کسایی مروزی" کو ان پہلے شاعروں میں شمار کیا جاسکتا ہے جنہوں نے امام حسین کے سوگ اور واقعہ کربلا میں شعر لکھا تھا:
باد صبا درآمد، فردوس گشت صحرا
آراست بوستان را نیسان بہ فرش دیبا
میراث مصطفٰی را فرزند مرتضی را
مقتول کربلا را تازہ کنم تولا
پاکیزہ آل یاسین، گمراہ و زار و مسکین
وان کینه‌ای پیشین آن روز گشتہ پیدا
آن پنج ماهہ کودک باری چہ کرد ویحک!
کز پای تا بہ تارک مجروح شد مفاجا
آن زینب غریوان اندر میان دیوان
آل زیاد و مروان نظارہ گشتہ عمدا
کسایی کے بعد، ناصر خسرو، جو ان کے پیروکار تھے، نے بھی اپنی نظموں میں اس واقعہ اور مصیبت سیدالشهدا کا حوالہ دیا:
بتگر بتی تراشد، او را همی پرستد
زو نیست رنج کس را نہ زان خدای سنگین
تو چون بتی گزیدی کز رنج و شر آن بت
آن کز بت تو آمد بر عترت پیمبر
از تیغ حیدر آمد بر اهل بدر و صفین
لعنت کنم بر آن بت کز امت محمد
او بود جاهلان را ز اول بت نخستین
لعنت کنم بر آن بت کز فاطمہ فـدک را
بستد بہ قهر تا شد رنجور و خوار و غمگین
لعنت کنم بر آن بت کو کرد و شیعت او
حلق حسین تشنہ در خون خضاب و رنگین
قطران تبریز نے بھی واقعہ کربلا کی تصویر کو امام اور اس کے ساتھیوں اور پیاس کو پانی بند کرنے کی ایک آیت میں اور ایک تعریف کی شکل میں اس کی تعریف کی ہے۔
رفتی زجهان بہ تشنگی بیرون مانند شهید کربلا بودی
اس دور میں، عاشورا کی نظموں کی تشکیل صرف شیعوں تک ہی محدود نہیں تھی، اور حکومت کے سیاسی تعصبات کی پیروی نہ کرنے والے سنی شعراء نے بھی ان اشعار کی تشکیل کی۔ مثال کے طور پر، سنا، ی، جو سنی شاعر تھے، نے پہلے سنی شاعر کی حیثیت سے امام حسین کی تعریف کی:
از برای یک بلا کاندر ازل گفتست جان تا ابد اندر دهد مرد بلی تن در بلا
و در شعر دیگری می‌گوید: سراسر جملہ عالم پر زنانند زنی چون فاطمہ خیر النسا کو؟
سراسر جملہ عالم پر شهید است شهیدی چون حسین کربلا کو؟
دلم شکستہ و مجروح و مبتلای حسين طواف کرد شبی گرد کربلای حسين
طراز طره‏ی مشکين عنبر افشانش خضاب کرد بہ خون، خصم بی‌‏وفای حسين
نشستہ بر سر خاکستر آفتاب مقيم کبود پوش بہ سوگ از پی عزای حسين
بہ روز واقعه‌، ای ظالم خدا ناترس بيا ببين کہ چه‌ها کرده‌‏ای بہ جای حسين
خدای قاضی و پيغمبر از تو ناخشنود چگونہ مي‏دهی انصاف ماجرای حسين
حسين، جان گرامی فدای امت کرد سزاست امت اگر جان کند فدای حسين
دوسرے ادوار میں، جب صفوی شیعہ حکمران برسر اقتدار آئے، تو انہوں نے شیعوں کی سب سے بڑی علامت، عاشورہ کے واقعہ کی تشہیر کی۔ اسی دوران میں سوگ اور تلاوت میں نمایاں اضافہ ہوا۔ اور یہ دور عاشورہ کی شاعری کے لئے ایک شاندار آغاز تھا۔ اس دور میں امام حسین's کی سوگوار تقاریب کے پھل پھولنے سے عاشورا شاعری کی ضرورت میں اضافہ ہوا، اور یہ اشعار مقبول ہوئے اور فروغ پائے۔ صفوید دور کو عاشورا کی تشکیل اور ترجیح کے ظہور کا دور کہا جاسکتا ہے۔ موتاشم کاشانی اس دور کے مشہور شاعروں میں سے ایک ہیں اور انہیں "ایرانی سوگ کا باپ" کہا جاتا ہے جنہوں نے عاشورا کے بارے میں ایک مشہور آیت مرتب کی جو ابھی تک سوگ میں گائی جاتی ہے اور بہت سے شعراء اس نظم سے متاثر ہوئے ہیں اور عاشورا کی شاعری بھی تحریر کی ہیں:
باز این چہ شورش است کہ در خلق عالم است باز این چہ نوحہ و چہ عزا و چہ ماتم است
باز این چہ رستخیز عظیم است کز زمین بی نفخ صور خاستہ تا عرش اعظم است
این صبح تیرہ باز دمید از کجا کزو کار جهان و خلق جهان جملہ درهم است
گویا طلوع می‌کند از مغرب آفتاب کاشوب در تمامی ذرات عالم است
گر خوانمش قیامت دنیا بعید نیست این رستخیز عام کہ نامش محرم است
در بارگاہ قدس کہ جای ملال نیست سرهای قدسیان همہ بر زانوی غم است
جن و ملک بر آدمیان نوحہ می‌کنند گویا عزای اشرف اولاد آدم است
خورشید آسمان و زمین، نور مشرقین پرورده‌ی کنار رسول خدا، حسین
باز این چہ شورش است
وحشی بافغی بھی ان دلفریب شاعروں میں سے ہیں جنہوں نے شیعہ اماموں کے نقاب میں نظمیں ترتیب دیں۔ ایک پیراگراف میں، انہوں نے واقعہ کربلا کو بیان کیا، جس کی سب سے اہم خصوصیت تقریر کی طاقت اور اس کی راگ ہے۔
روزی است این کہ حادثہ کوس بلا زدہ است کـــوس بـلا بــہ معرکہ کربـلا زدہ اســت
روزی است این کہ دسـت ستـم پـیشہ جــفا بر پــای گلبن چمن مـصطفـی زدہ اســــت
روزی است این کہ خشک شد از تاب تشنگی آن چشمه‌ای کہ خندہ بر آب بـقا زدہ است
روزی اســـت ایـــن کـــشتہ بــــیداد کـربلا زانـــــوی داد در حـــرم کـبریا زدہ اســت
امــروز مــاتـمی است کہ زهرا گشادہ مـوی بر سـر زدہ زحسـرت و واحــسرتا زدہ است
یـــعنی مــحرم آمـــد روز نــدامــت اســت روز نــــدامت چـــہ، کہ روز قیامت اسـت
ایـن مـاتـم بــزرگ نـــگنجد در ایـن جـهان آری در آن جــــهان دگـر نیز این عزاسـت
تیسرا دور صفوی دور کا تسلسل کہا جاسکتا ہے، کیوں کہ اس دور کے حکمرانوں نے مذہبی اور اسلامی رسومات کے تحفظ بالخصوص واقعہ کربلا اور امام حسین (ع) کی شہادت پر بھی زور دیا تھا۔ ہندستانی شاعری کو پچھلے ادوار کی شاعری کی تکرار کہا جاسکتا ہے کیوں کہ شعراء ہندوستانی اسلوب کو نظموں میں استعمال کرنے اور عجیب و غریب موضوعات (جو خواص کے لئے بھی سمجھنا مشکل تھا) کی تشکیل میں مبالغہ آرائی کی وجہ سے چھٹی صدی کی شاعری کے انداز میں لوٹ گئے تھے۔ اس دور کے ممتاز شعراء میں نیاز جوشگانی، ہوجاٹولسلم نیر تبریزی اور عمان سمانی شامل ہیں، جو قجر عہد کے اہم عاشورا شعراء میں شامل تھے۔ عمان سمانی کی ایک صوفیانہ نظم ہے جسے "گنجینj الاسار" کہا جاتا ہے جو ان کی مشہور عاشورہ نظم ہے اور اس میں کربلا کے قتل عام اور عاشورہ کے واقعات کی تصویر کشی کی گئی ہے۔ حضرت زینب کا میدان جنگ میں اور ان کے بھائی حسین پر آنے کا منظر ایک ایسی شبیہہ ہے جو ہر گلوکار کے دل کو تکلیف دیتا ہے:
پس ز جان بر خواهر استقبال كرد تا رخش بوسد الف را دال كرد
همچو جان خود در آغوشش كشيد اين سخن آہستہ در گوشش كشيد
پيش پای شوق زنجيری مكن راہ عشق است اين عنان ‌گيری مكن
با تو هستم جان خواهر همسفر تو بہ پا اين راہ كوبی من بہ سر
خانہ سوزان را تو صاحب‌خانہ باش با زنان در همرہی مردانہ باش
جان خواهر در غمم زاری مكن با صدا بهرم عزاداری مكن
معجر از سر پردہ از رخ وا مكن آفتاب و ماہ را رسوا مكن
هست بر من ناگوار و ناپسند از تو زينب گر صدا گردد بلند
با زبان زينبی شہ آنچہ گفت با حسينی گوش زينب می‌شنفت
با حسينی لب هرآنچہ گفت راز شہ به‌گوش زينبی بشنيد باز
گوش عشق آری زبان خواهد ز عشق فهم عشق آری بيان خواهد ز عشق
با زبان ديگر اين آواز نيست گوش ديگر محرم اين راز نيست
ای سخنگو لحظه‌ای خاموش باش ای زبان از پای تا سر گوش باش
گفت زينب در جواب آن شاہ را كای فروزان كردہ مهر و ماہ را
عشق را از يک مشمہ زاده‌ايم لب بہ يك پستان غم بنهاده‌ايم
تربيت بوده‌است بر يک دوشمان پرورش در جيب يک آغوشمان
تا كنيم اين راہ را مستانہ طی هر دو از يک جام خوردستيم می
هر دو در انجام طاعت كامليم هر يكی امر دگر را حامليم
تو شهادت جستی ای سبط رسول من اسيری را بہ جان كردم قبول
گنجینہ الاسرار
چوتھا دور ہم عصر ہے اور ہم اس دور کو آئینی ازم کے آغاز سے لے کر اب تک غور کرسکتے ہیں۔ انقلاب سے پہلے، شاعروں نے واقعہ کے تاریخی، روحانی اور جذباتی پہلوؤں پر زیادہ توجہ دی، اور اس دور میں کم شاعری پائی جاسکتی ہے جس میں امام کی بغاوت کے پیغام، بلند تعلیمات، ماتم اور محرک کا ذکر ہے۔ بیشتر اشعار میں واقعہ عاشورا کی عظمت اور وحشت اور اہل بیت کے مصائب کو تلاوت کیا گیا ہے۔ لیکن اسلامی انقلاب کے بعد (جو خود ہی عاشورا اور اس کے پیغام سے اپنی جڑیں اور افکار رکھتے ہیں)، عاشورا کی شاعری نے ایک نیا معنی اختیار کیا اور عاشورا کی تعلیمات اور امام حسین کی بغاوت کے مقصد نے انھیں اشعار میں ڈھل لیا۔ معاصر شعراء اپنی نظموں میں شہداء پر ظلم اور ظلم کا اظہار کرتے ہیں اور بغاوت کے ظلم و ستم، امام حسین کی انقلابی اور اصلاح پسند تحریک اور یزیدیوں کی تقدیر اور اہل بیت خاندان کے اعزاز کو دیکھتے ہیں۔ معاصر شعراء نے اپنی نظموں میں "کربلا میں کیا ہوا؟" "ایسا کیوں ہوا" اور اپنے بلند مقاصد اور اقدار کو بتانا۔
اسلامی انقلاب ایران، امام خمینی (ع) کی سربراہی میں، سن 1942 میں عاشورا کے موقع پر پوری شدت سے شروع ہوا، اور اس بغاوت اور اس کے اہداف کی بدولت ہمارا انقلاب تشکیل پایا اور جیت گیا۔ آج کی عاشورا poetry شاعری در حقیقت ظلم و ستم کے خلاف لڑنے اور ڈٹ جانے اور مظلوموں کا دفاع کرنے اور خود قربانی کے احساس کو بلند کرنے اور سچائی کا دفاع کرنے کی محرک ہے۔ انقلاب کے بعد، عاشورہ کی شاعری کو ایک بار پھر تقویت ملی اور دفاعی دفاع کے دوران میں، عاشورہ کے موضوعات والی نظمیں ہمارے ملک کے محافظوں کی تعریف میں لکھی گئیں۔ اس دور کے مشہور شاعروں میں ایک ماسٹر شہریار ہیں جنہوں نے اہل بیت کے بارے میں بہت سی نظمیں لکھیں:
شیعیان دیگر هوای نینوا دارد حسین روی دل با کاروان کربلا دارد حسین
از حریم کعبہ ی جدش بہ اشگی شست دست مروہ پشت سر نهاد اما صفا دارد حسین
می برد در کربلا هفتاد و دو ذبح عظیم بیش از اینها حرمت کوی منا دارد حسین
پیش رو راہ دیار نیستی کافیش نیست اشک و آہ عالمی هم در قفا دارد حسین
بس کہ محمل‌ها رود منزل بہ منزل باشتاب کس نمی‌داند عروسی یا عزا دارد حسین
رخت و دیباج حرم چون گل بہ تاراجش برند تا بہ جایی کہ کفن از بوریا دارد حسین
بردن اهل حرم دستور بود و سر غیب ورنہ این بی حرمتی ها کی روا دارد حسین
سروران، پروانگان شمع رخسارش ولی چون سحر روشن کہ سر از تن جدا دارد حسین
سر بہ قاچ زین نهادہ، راہ پیمای عراق می‌نماید خود کہ عهدی با خدا دارد حسین
او وفای عهد را با سر کند سودا ولی خون بہ دل از کوفیان بی‌وفا دارد حسین
سیرت آل علی با سرنوشت کربلاست هر زمان از ما، یکی صورت نما دارد حسین
آب خود با دشمنان تشنہ قسمت می‌کند عزت و آزادگی بین تا کجا دارد حسین
دشمنش هم آب می‌بندد بہ روی اهل بیت داوری بین با چہ قومی بی‌حیا دارد حسین
شعر عاشورایی شهریار
معاصر دیگر دیگر شخصیات جن کی مذہبی نظمیں خاص طور پر مشہور ہیں ان میں حبیب اللہ چایچیان شامل ہیں، جس کا نام "حسان" ہے۔
امشب شهادت نامه‌ی عشاق امضا می‌شود فردا ز خون عاشقان، این دشت دریا می‌شود
امشب بود بر پا اگر، این خیمه‌ی خون خدا فردا بہ دست دشمنان، بر کندہ از جا می‌شود
امشب صدای خواندن قرآن بہ گوش آید ولی فردا صدای الامان، زین دشت بر پا می‌شود
امشب کنار مادرش، لب تشنہ اصغر خفتہ است فردا خدایا بسترش، آغوش صحرا می‌شود
امشب کہ جمع کودکان، در خواب ناز آسوده‌اند فردا بہ زیر خارہا، گم گشتہ پیدا می‌شود
امشب رقیہ حلقه‌ی زرین اگر دارد بہ گوش فردا دریغ این گوشوار از گوش او وا می‌شود
امشب بہ خیل تشنگان، عباس باشد پاسبان فردا کنار علقمہ، بی‌دست، سقا می‌شود
امشب کہ قاسم زینت گلزار آل مصطفٰی ست فردا ز مرکب سرنگون، این سرو رعنا می‌شود
امشب بود جای علی، آغوش گرم مادرش فردا چو گل‌ها پیکرش، پا مال اعدا می‌شود
امشب گرفتہ در میان، اصحاب، ثاراللہ را فردا عزیز فاطمہ، بی‌یار و تنها می‌شود
امشب بہ دست شاہ دین، باشد سلیمانی نگین فردا بہ دست ساربان، این حلقہ یغما می‌شود
امشب سر سر خدا، بر دامن زینب بود فردا انیس خولی و دیر نصاری می‌شود
ترسم زمین و آسمان، زیر و زبر گردد حسان فردا اسارت نامه‌ی زینب چو اجرا می‌شود
حبیب اللہ چایچیان حسان
شاعروں جیسے علیرضا قزوہ، عبدالجبار کاکایی، قیصر امین پور، محمدعلی بہمنی، سید حسن حسینی، ساعد باقری و چند تن دیگر، نے ہم عصر عاشورا کی شاعری کو فروغ دینے میں نمایاں کردار ادا کیا۔
عاشورا کی نظموں میں مختلف موضوعات ہیں، جن میں سے کچھ کا تذکرہ یہاں ہے:
؛آب واقعہ کربلا میں، اگرچہ سید الشہداء کا قافلہ دریائے فرات کے قریب تھا، یزیز فوج نے امام کو پانی بند کردیا اور کربلا کے قافلے کو پیاس سے چھوڑ دیا۔ عاشورا کی شاعری میں پانی کے معاملے کو مختلف جہتوں میں اٹھایا گیا ہے۔
راہ آب فرات بربستند
دل اوزان عناد و غم خستند
یا
آب خود با دشمنان تشنہ قسمت می‌کند
عزت و آزادگی بين تا کجا دارد حسين
؛خون بلاجواز بہایا ہوا خون کبھی رائگاں نہیں جاتا اور مستقل ہوتا ہے۔ امام حسین اور ان کے ساتھیوں نے اپنے خون سے اسلام کے درخت کو پانی پلایا اور اس کو زندہ کرنے کے لئے زندہ کیا جو سوئے ہوئے اور ہوشیار حکمرانوں کے دھوکے میں تھے:
چون خون ز حلق تشنہ او بر زمين رسيد
؛خیمگاہ اور خیمہ جلانا کچھ اشعار میں امام اور ان کے اہل خانہ کے خیموں کا بھی ذکر ہے جنہوں نے سید الشہدا کی شہادت کے بعد، ان کے املاک کو لوٹ لیا اور ان کے خیموں میں آگ لگا دی:
اين داغ سوزدم کہ پس از قتل شاہ دين
از خيمه‌گاہ جز تل خاکستری نماند
خیمہ گاہ
؛عطش(پیاس) بچوں کی پیاس، اصحاب پر پانی کی بندش اور کربلا کے گرم موسم میں ان کی شدید پیاس، عاشورا کے بارے میں فارسی شعراء کے اشعار اور اشعار میں کسی بھی موضوع کے مقابلے میں زیادہ استعمال کی گئی ہے۔
فرياد العطش ز بيابان کربلا
؛حضرت عباس حضرت ابوالفضل العباس سید الشہداء کے کارواں کے پرچم بردار اور رہنما تھے اور آخری سانس تک اپنے بھائی کے وفادار رہے اور شیعوں اور دنیا کے تمام مسلمانوں کی وفاداری کا مظہر بن گئے:
عباس نامدار چو از پشت زين افتاد
افتاد بر سيار و يمين عرش را
گفتی قيامت است کہ بر زمين افتاد
چون هر دو دست او را يسار و يمين افتاد
؛حضرت علی اصغر علی اصغر کربلا میں ایک چھ ماہ کا بچہ ہے جسے خونخوار دشمن نے نہیں بخشا اور ایک تیر سے شہید ہوگیا:
بهر گلوی اصغر تو تير کينہ هست
وز بهر کودکان تو جز تازيانہ نيست
؛حضرت زینب، کربلا کی شیرنی حضرت زینب عاشورا کی شیرنی ہیں اور اپنے بھائی کی شہادت کے بعد وہ یزیدیوں کے سامنے پہاڑ کی طرح کھڑی ہوگئیں:
خاتون کربلاست کہ ام‌المصائب است
اين زينب است و خواهر عباس و جعفر است
قهرمان صبر دو عالم جناب زينب است
صبر مات از سينہ پرالتهاب زينب است
؛اہل کوفہ اور ان کی بے وفائی عاشورہ شعراء نے بھی کوفیوں کی بے وفائی و عہدشکنی کی تصویر کشی کی۔ لوگوں کے جیونی کردار اس شہر میں شمار کیے جاتے ہیں۔
در کوفہ از وفا و محبت نشانہ نيست
وز مهر و آتشي سخن در ميانہ نيست
جیسا کہ پہلے ذکر ہوا، ادب میں جو موضوعات اور تصورات ظاہر ہوتے ہیں وہ معاشرے کے رحم اور اس کے حالات سے متاثر ہوتے ہیں۔ آج، شام اور عراق میں دہشت گردی کے بحران اور سلامتی کے بحران کے باوجود، سرزمین کے نوجوان اسلام اور حسینی اقدار کے دفاع میں ملک سے باہر آئمہ کے حرمت کا دفاع کر رہے ہیں۔ جدید دور میں، عاشورا کی نظموں نے حرمت کے دفاع کا رنگ لیا ہے، اور شاعروں نے اپنی ہی شاعری میں بھی اس مشعل کو استعمال کیا ہے۔ ما را ز خاندان کرم آفریده‌اند
یک موج از تلاطم یم آفریده‌اند
ما را فدائیان پسرهای فاطمہ
ما را شهید میر و علم آفریده‌اند
ما را بہ اعتبار عنایات فاطمہ
گریہ کنان حضرت غم آفریده‌اند
بهر بریدن سر اولاد عمروعاص
در جان ما غرور و غژم آفریده‌اند
هر یک ز ما حریف دو صد لشکر یزید !
زین روز شیعہ عدہ کم آفریده‌اند
دجال ها و حرملہ ها را مهاجم
ما را «مدافعان حرم» آفریده‌اند
آں امامِ عاشقاں پورِ بتول سروے آزادے زبستانِ رسول
بہر آں شہزادہِ خیر الملل دوشِ ختم المرسلین نعم الجمل
موسٰی و فرعون و شبیر و یزید ایں دو قوت از حیاتِ آید پدید
زندہ حق از قوتِ شبیری است باطل آخر داغِ حسرت میری است
تا قیامت وطع استبداد کرد موجِ خونِ او چمن ایجاد کرد
شوکتِ شام و فرِ بغداد رفت سطوتِ غرناتا ہم از یاد رفت
تارِ ما از زخمئہِ اش لرزاں ہنوز تازہ از تکبیرِ او ایماں ہنوز
اے صبا اے پیکِ دورِ افتادگاں اشک، ما بر خاکِ پاکِ او رساں
وہ جو عاشقوں کا امام و پیشوا اور فاطمہ کا فرزند اور رسولِ پاک کے باغ کا سروِ آزاد تھا۔ امتِ مسلمہ کے اس بہترین شہزادے کیلئے رسول کریم کے مبارک شانے سواری تھے۔ موسٰی و فرعون، شبیر و یزید یہ زندگی کی دو متضاد قوتیں روزِ اول سے ہی چلی آ رہی ہیں۔ حق شبیر کی طاقت ہی سے زندہ ہے۔ اور باطل کا انجام حسرت و ناکامی کے سوا کچھ نہیں۔ امام حسین نے قیامت تک کیلئے جبرو استبداد کی جڑیں کاٹ دیں۔ آپ کی موجِ خوں نے ایک تازہ چمن ایجاد کیا۔ قرآں کے اسرارو رموز ہم نے حسین سے سیکھے۔ آپ ہی کی آگ سے حرارتِ ایمانی کے شعلے چُنے۔ شام کی شان و شوکت اور بغداد کی عظمت جاتی رہی، غرناتا کی سطوت و شوکت بھی ہماری یادوں سے محو ہو گئی لیکن ہماری زندگی کے تار آج بھی اسی مضراب کی وجہ سے لرزاں ہیں، اسی نعرہِ تکبیر کے سبب ہمارا ایمان آج تک زندہ ہے۔ اے بادِ صبا، اے دُور کی بستیوں کے مکینوں کی نامہ بر ! میرے آنسو اُس کی قبر کی خاکِ پا تک پہنچا دے۔
مولانا جلال الدین رومی
فارسی زبان میں مولانا محمد رومی بلخی کے دیوان میں تین غزلیات اور مثنوی میں دو نظمیں سیدالشہدا، آپ کے اہل بیت و انصار اور سانحہ کربلا کے بارے میں بلاواسطہ نہایت عمیق اور عارفانہ مطالب کی حامل ہیں
حکیم الامت علامہ اقبال نے انھیں مرشد رومی کہا ہے۔
امام حسینؑ اور کربلا کے بار ے میں مولانا کا کلام
مولانائے روم کے شہرہ آفاق دیوان جس کا نام انھوں نے اپنے مرشد شمس تبریزی کی مناسبت سے دیوان شمس تبریز رکھا ہے کی غزل نمبر230 میں امام حسینؑ اور کربلا والوں کا ذکر بہت معنی خیز انداز سے کیا گیا ہے۔ زسوز شوق دل من ھمی زند عللا کہ بوک در رسدش از جناب وصل صلا دلست ھمچو حسین و فراق ھمچو یزید شھید گشتہ دو صد رہ بہ دشت کرب و بلا شھید گشتہ بہ ظاھر حیات گشتہ بہ غیب اسیر در نظر خصم و خسروی بخلا میان جنت و فردوس وصل دوست مقیم رھیدہ از تک زندان جوع و رخص وغلا اگر نہ بیخ درختش درون غیب ملیست چرا شکوفہ وصلش شکفتہ است ملا خموش باش و ز سوی ضمیر ناطق باش کہ نفس ناطق کلی بگویدت افلا اس غزل کا مختصر مفہوم کچھ یوں ہیں:
سوز شوق سے مرا دل شوروغوغا برپا کیے ہوئے ہے کہ جناب وصل سے اسے دعوت وصال پہنچی ہے۔
دل حسین کی طرح سے ہے اور فراق یزید کی طرح، یہ دل دشت کربلا تک پہنچنے کے لیے سو بار شہید ہوا ہے۔
ظاہر میں تو وہ شہید ہو چکے ہیں لیکن عالم غیب میں وہ زندگی ہو گئے ہیں، دشمن کی نظر میں اہل بیت رسالت اسیر تھے لیکن حقیقت میں وہ (عرش کی طرف پرواز کرتے ہوئے)مقام خسروی پر پہنچ چکے تھے۔
اگر درخت کا بیج عالم غیب میں اور زیرزمین نہ پھولتا، کھِلتا اور طاقتور ہوتا تو وصل یار کا شگوفہ ملائے عام میں کیسے کھلتا ہوا دکھائی دیتا۔
خاموش رہو اور ضمیر سے بات کرو کیونکہ نفس ناطق کلی تمھیں کہتا ہے کہ کیا تم عقل و تدبر سے کام نہیں لیتے ہو۔
مولانا دل کی بے قراری اور بے کلی کو بہت بے ساختگی سے بیان کرتے ہیں اور کہتے ہیں کہ سوز شوق کا یہ عالم ہے کہ میرا دل پیہم شوروشین بپا کیے ہوئے ہے۔ اس میں یہ بات پیش نظر رکھنے والی ہے کہ یہاں ظاہری اور زبان کے شوروشین کا بیان نہیں ہے بلکہ دل کی بے کلی اور محبوب کے لیے اس کی بے تابی کا بیان ہے۔ یہی وجہ ہے کہ اسے پھر محبوب ازلی کی طرف سے بھی وصل کا پیغام ملتا ہے۔
اس عشق و سوز کامرکز دل ہے اور اگلے شعر میں وہ کہتے ہیں کہ دل حسین کی طرح ہے۔
مولانائے روم امام حسینؑ اور ان کے اہل بیت و انصار کو بہت عمدگی سے خراج تحسین پیش کرتے ہیں۔ شہیدان کربلا کے بارے میں وہ کہتے ہیں کہ بظاہر وہ قتل ہو گئے ہیں اور ہماری نظروں میں وہ شہید ہو گئے ہیں لیکن عالم غیب میں وہ ایک اعلیٰ زندگی سے سرفراز ہو گئے ہیں بلکہ“حیات گشتہ بہ غیب“ کہہ کر انھیں سراسر ایک حیات قرار دیتے ہیں۔ یہ وہی بات ہے جو قرآن حکیم نے راہ خدا میں جان دینے والوں کے لیے کہی ہے:
اسرائے کربلا کا بھی مولانا نے ذکرعجیب انداز سے کیا ہے۔ شاید ان سے پہلے کسی نے اسرائے کربلا کو اس طرح سے خراج تحسین پیش نہیں کیا۔ وہ کہتے ہیں کہ دشمن کی نظر میں تو وہ اسیر ہیں لیکن اس بظاہر اسیری کے برخلاف وہ بارگاہ حق تعالیٰ میں مقام خسروی و شاہی پر فائزہیں۔ ان کے اور محبوب ازلی کے مابین کوئی حجاب، بُعد اور دوری نہیں۔ یہ اسیر دشت کربلا سے نکلے تو بظاہر کوفہ و دمشق میں پھرائے گئے لیکن حقیقت میں ان کا سفر سوئے عرش الٰہی تھا۔
مولانائے روم بہشت کے دو درجوں کی طرف اشارہ کرتے ہیں۔ ایک کو وہ جنت کہتے ہیں اور دوسرے کو فردوس۔ مولانا اور دیگر عرفا کے نزدیک ایک عام نیک انسانوں کا درجہ ہے اور دوسرا اس کے بندگان خاص کا مقام ہے۔ یہ مقام دراصل وصال محبوب ازلی کا مقام ہے۔ مولانا کہتے ہیں کہ کربلا والوں نے مادیات کے زندان سے رہائی پا لی ہے، اس دنیا کی بھوک، قحط اور پستی سے نکل کر گئے اور وصل دوست کی منزل مراد تک جا پہنچے ہیں اور اس بہشت میں جا مقیم ہوئے ہیں۔ اگلے شعر میں وہ ایک نہایت اہم حقیقت کی طرف اشارہ کرتے ہیں اور وہ یہ کہ اگر زمین کے اندر بویا گیا بیج پھلنے پھولنے کی صلاحیت نہ رکھتا ہو تو زمین کے باہر بھی اس کی شاخوں پر شگونے نہیں کھل سکتے۔ مولانا کا موضوع چونکہ عشق ہے اور عشق کا اعلیٰ ترین اور کامیاب ترین نمونہ ان کے نزدیک امام حسینؑ اور ان کے ساتھی ہیں، اس لیے وہ یہ کہنا چاہتے ہیں کہ اگر ان کی روحیں قوی نہ ہوتیں اور ان کے سینے سوز عشق سے بے قرار نہ ہوتے تو دشت کرب و بلا میں سے کامیابی سے نہ گزر سکتے تھے لہٰذا عاشق صادق وہی ہے جس کی روح قوی ہو اور عشق حضرت حق میں بے قرار ہو۔ یہی عشق نتیجہ خیز ہوگا اور پھر وصال محبوب کا ظہورملائے عام میں ہوگا۔
آخری شعرمیں کہتے ہیں کہ بظاہر خاموش رہو اور جو بات تمھیں کرنا ہے اپنے ضمیر سے کرو، اپنے باطن سے گفتگو کرو یعنی غوروفکر کرو، اپنی ذات پر غور کرو کہ اندر ہی آپ کا محبوب موجود ہے۔ وہ تو شہ رگ سے بھی قریب ہے۔ اس سے ہم کلام ہو کہ نفس ناطق کلی تم سے کہتا ہے کہ کیا تم عقل و تدبر سے کام نہیں۔ باہر کیا تلاش کرتے ہو، اپنے ضمیر سے ہم سخن کیوں نہیں ہوتے۔
مولانا کی ایک اور غزل جس کا نمبر2102ہے، اس میں مولانا عشق کی منزل انتہا کربلا کو قرار دیتے ہیں اور ان کی نظر میں دنیا کی ہر لذت کو تج کر، ابتلا و امتحان سے گزر کر عاشور کے دن کربلا میں جا پہنچنا عاشق کی جہد مسلسل کا حاصل ہے۔ چیست با عشق آشنا بودن بجز از کام دل جدا بودن خون شدن خون خود فروخوردن باسگان بر در وفا بودن او فدایی است ھیچ فرقی نیست پیش او مرگ و نقل یا بودن رو مسلمان سپر سلامت باش جھد می کن بہ پارسا بودن کاین شھیدان ز مرگ نشکیبند عاشقانند برفنا بودن از بلا و قضا گریزی تو ترس ایشان زبی بلا بودن ششہ می گیر و روز عاشورا تو نتانی بہ کربلا بودن
عشق سے آشنا ہونا اور آگاہ ہوناکیا ہے سوائے خواہشات دل سے جدا ہونے کے۔ (عشق یعنی) خون ہوجانا اور اپنے خون کو بہا دینا اور پھر کتوں کے ساتھ در وفا پر بیٹھ رہنا۔ (رہ عشق کا) فدا کار وہ ہے کہ جس کے لیے موت، انتقال یا ہونے میں کوئی فرق نہیں۔ مسلمان رہو اور اس اسلام کو اپنی سپر بنا کر سلامت رہو اور اس طرح پارسا رہنے کے لیے مجاہدہ کرو۔ کیونکہ شہید وہ ہیں کہ جو موت سے نہیں ڈرتے وہ تو فنا ہو جانے پر عاشق ہیں۔ تم امتحان و ابتلا اور موت سے گریزاں ہو جب کہ عاشق وہ ہیں کہ اگرکوئی ابتلا نہ آئے تو وہ خوف زدہ ہو جاتے ہیں۔ اگر تم (عید کے) چھ روز بعد روزہ بھی رکھتے رہے توروز عاشورا کربلا میں نہیں پہنچ سکتے۔
اس غزل میں کربلا کے مقام باطنی تک رسائی کے لیے جس فکر و احساس اور ایمان و عشق کی ضرورت ہے اس کی طرف راہنمائی کی گئی ہے۔ ہم دیکھتے ہیں کہ غزل کا مطلع ہی اس سوال پر مبنی ہے کہ عشق سے آشنا ہونے اور عشق سے آگاہ ہونے کا کیا مطلب ہے اور اس کی حقیقت کیا ہے۔ مولانا فرماتے ہیں کہ کام دل سے جدا ہوئے بغیر یعنی اس مادی دنیا کے علائق و خواہشات سے جدا ہوئے بغیر عشق سے آشنائی ممکن نہیں ہے۔ یہ جاننا چاہیے کہ جہانِ مادی اور لذّات مادی سے جدائی عشق سے آشنائی کا آغاز ہے، اسی لیے مولانا اسے عشق سے آشنائی قرار دیتے ہیں نہ کہ مقام عشق کو پالینا۔
دوسرے شعر میں اگلے مرحلے کی طرف راہنمائی کرتے ہیں اور کہتے ہیں کہ اس راہ عشق میں عاشق خون ہو جاتا ہے اور اپنا خون یعنی مادی زندگی کی ہر رمک کو در حبیب کی نذر کر دیتا ہے اور جیسے کتے اپنے مالک کا دروازہ نہیں چھوڑتے اور وفادار کہلاتے ہیں اسی طرح عاشق کو محبوب کے دروازے پر پوری وفاداری سے جمے رہنا ہوتا ہے۔پنجاب کے بزرگ صوفی شاعر بابا بلھے شاہ نے اسی طرف اشارہ کرتے ہوئے فرمایا ہے:
جب ایک انسان اس دنیا کی حقیقت کو پہچان لیتا ہے، اپنی معرفت حاصل کرلیتا اور نتیجے کے طورپر فریفتہ حق ہو جاتا ہے تو پھر اس کی نظر میں موت، انتقال یا ہونے میں کوئی فرق نہیں رہتا۔ ”بودن“ یہاں بہت معنی خیز ہے۔ ہونا نہ ہونا اسی کے لیے بے معنی ہو جاتا ہے کیونکہ وہ ”فنافی اللہ“ کی منزل کی طرف رواں دواں ہوتا ہے۔ اسی کو مولانا ”فدائی“ ہونا قرار دیتے ہیں۔ اگلے شعر میں مولانا اپنے مخاطب سے، جسے وہ منزل عشق سے ہمکنار کرنا چاہتے ہیں، کہتے ہیں کہ اپنے اسلام اور ایمان کو اپنی سپر بناؤ، اپنے وجود انسانی و اسلامی کی حفاظت کرو اور آلائشاتِ مادی سے بچ کر پارسائی کا مقام حاصل کرو لیکن اس کے لیے تمھیں صرف ارادہ نہیں کرنا بلکہ جدوجہد کرنا ہے۔ عرفانی زبان میں اسے ”مجاہدہ“ کہتے ہیں۔ اب وہ فنا و عشق کا تذکرہ کرتے ہوئے شہادت کی طرف آتے ہیں۔ حقیقی عاشق وہی ہے جو جاں باختہ عشق ہو اور ترک دنیا یا راہ محبوب میں جان دینے سے گریزاں نہ ہو بلکہ اس موت پر عاشق ہو، ایسا شخص موت سے ہراساں ہرگز نہیں ہوسکتا۔
اس راہ کا راہی بلا و قضا سے گریزاں نہیں ہوتا بلکہ وہ تو اس وقت ترساں و پریشاں ہوتا ہے جب وہ دیکھتا ہے کہ اس کا محبوب اسے کسی امتحان ہی کے قابل نہیں سمجھتا۔
فارسی زبان میں ”ششہ گرفتن“ عیدالفطر کے بعد چھ روزے رکھنے کے لیے استعمال ہوتا ہے۔ اس شعر میں ایک طرف ”ششہ گرفتن“ کا محاورہ استعمال کیا گیاہے اور دوسری طرف ”عاشورا“ کا ”روز عاشورا“ یعنی محرم الحرام کی وہ دسویں تاریخ جب امام حسینؑ اور ان کے انصار و اہل بیتؑ نے شہادت حق دیتے ہوئے جان جان آفریں کے سپرد کردی۔ مولانا کہتے ہیں کہ
تم عید منا کر چھ روزے رکھتے رہو گے تو روزعاشورا ہرگز کربلا نہیں پہنچ سکتے۔
اس میں ایک مفہوم تو یہ پنہاں ہے کہ چھ دن کی ریاضت کرکے بیٹھ جانا دسویں دن حاصل ہونے والی منزل سے ہمکنار نہیں کرسکتا۔ ثانیاً روز عاشورا خدمت سیدالشہداؑ میں رسائی کوئی آسان کام نہیں۔ یہ ظاہری نمازیں اور روزے جو اندر سے بے روح ہوں اور ان کے مقابل عشق کی نماز اور ترک دنیا کا معنوی مفہوم اتنا ہی باہم مختلف ہے جتنا لفظ و معنی یا جسم و روح۔ پنجاب کے معروف صوفی بزرگ حضرت سلطان باہو ایسی نماز، روزے اور حج پر ایک عارفانہ طنز کرتے ہیں:
کربلا اور غیر مسلم شعراء
’’بوستانِ عقیدت‘‘ میں نور احمد میرٹھی رقم طراز ہیں:
’’کربلا کا واقعہ زمانی اعتبار سے ساتویں صدی کی آٹھویں دہائی کا ہے اور زمینی اعتبار سے عرب کے ایک مقام کربلا سے متعلق ہے۔ اس معرکۂ حق و صداقت کے بعد پوری انسانی تاریخ متاثر ہوئی اور تمام اقوام نے اس سے حوصلہ اور رہنمائی حاصل کی۔ عالمی تاریخ کا یہ منفرد واقعہ خیر و شر کے تصادم کے حوالے سے ہی یادگار نہیں بلکہ حضرت امام حسینؓ نے قربانی و ایثار سے جو نقوش ابھارے اس کی مثال تاریخ پیش کرنے سے قاصر ہے۔ اسی وجہ سے حضرت امام حسینؓ دنیا کے کروڑوں انسانوں کے لیے حریت و آزادی کی ایک ایسی علامت ہیں جن سے بلالحاظِ مذہب و ملت ہر انسان محبت کرتا ہے اور دل سے خراجِ عقیدت پیش کرتا ہے۔‘‘
برصغیر میں شاید ہی کوئی ایسا اہلِ قلم ہو جس نے اس واقعہ کا تذکرہ اپنے افکار میں نہ کیا ہو۔ تمام نامور غیرمسلم اہلِ قلم نے بھی اس کا اظہار نہایت عقیدت سے کیا ہے۔ ملاحظہ ہو: حکم تر لوک ناتھ اعظمؔ جلال آبادی اے کربلا ہے تیری زمین رشکِ کیمیا تانبے کو خاک سے ہم زر بنائیں گے اعظمؔ تُو اپنے شوق کو بے فائدہ نہ جان فردوس میں یہ شعر تیرا گھر بنائیں گے گرسرن لال ادیبؔ لکھنوی کا شمار اپنے وقت کے قابلِ ذکر شعرا میں ہوتا ہے، آپ کی یادگار کئی کتب ہیں جن میں حمد، نعت، سلام، منقبت پر مشتمل کتاب ’’نذرانۂ عقیدت‘‘ ان کے بھتیجے دھرمیندر ناتھ نے 1984ء میں شائع کرائی۔ سلام کے چند اشعار دیکھیے:
لوحِ جہاں پہ نقش ہے عظمت حسینؓ کی حق کو شرف ملا ہے بدولت حسینؓ کی ہوئی ہے تازہ دل میں رسولِؐ خدا کی یاد کہتے تھے لوگ دیکھ کے صورت حسینؓ کی تھا اعتقاد میرے بزرگوں کو بھی ادیبؔ میراث میں ملی ہے محبت حسینؓ کی بھارت کے صفِ اوّل کے معروف وکیل، صحافی، دانشور، ادیب، شاعر رگھبیر سرن دواکر المعروف راہیؔ امروہوی کے بارے میں تذکرہ نگار عظم امروہوی کہتے ہیں:
’’جہاں تک راہیؔ کی مرثیہ نگاری کا سوال ہے اس کی عمر زیادہ نہیں ہے۔ انہوں نے گزشتہ سال ہی اس طرف توجہ دی ہے، لیکن وہ رسول اکرم صلی اللہ علیہ وسلم سے ہمیشہ عقیدت رکھتے ہیں اور واقعہ کربلا سے بھی متاثر ہیں۔ موقوف کچھ نہیں ہے انیسؔ و دبیرؔ پر راہیؔ بھی کہہ رہا ہے ترا مرثیہ حسینؓ میں حق پرست مبصر ہوں اس لیے شبیر! تمہیں ہی فاتحِ عالم قرار دیتا ہوں کاش پھر پیغام حق لے کر یہاں آئیں حسینؓ زندگی کو اک نیا پیغام دے جائیں حسینؓ سنت درشن جی مہاراج درشنؔ نے اردو، فارسی، ہندی، پنجابی اور انگریزی میں شاعری کی ہے۔ انگریزی منظومات کے دو مجموعے شائع ہوچکے ہیں۔ انہوں نے کئی عالمی دورے کیے اور خدا شناسی، خودشناسی اور امنِ عالم کے مختلف پہلوؤں پر افکار پیش کیے۔ ان کے خطبات کا ترجمہ دنیا کی تقریباً چالیس زبانوں میں ہوچکا ہے۔ انہوں نے واقعہ کربلا کو مثالی قرار دیا۔ اپنی نظم ’’فاتح کربلا‘‘ میں کہتے ہیں: حسینؓ درد کو، دل کو، دعا کو کہتے ہیں حسینؓ اصل میں دینِ خدا کو کہتے ہیں حسینؓ حوصلۂ انقلاب دیتا ہے حسینؓ شمع نہیں آفتاب دیتا ہے حسینؓ لشکرِ باطل کا غم نہیں کرتا حسینؓ عزم ہے ماتھے کو خم نہیں کرتا حسینؓ سلسلۂ جاوداں ہے رحمت کا حسینؓ نقطۂ معراج ہے رسالت کا حسینؓ جذبۂ آزادئ ہر آدم ہے حسینؓ حریتِ زندگی کا پرچم ہے حسینؓ صبحِ جہاں تاب کی علامت ہے حسینؓ ہی کو بھلا دیں یہ کیا قیامت ہے بروزِ حشر نشاطِ دوام بخشے گا حسینؓ درشنِؔ تشنہ کو جام بخشے گا کنور مہندر سنگھ بیدی سحرؔ اردو ادب میں نمایاں مقام رکھتے ہیں۔ وہ نہایت سادہ، آسان اور عام فہم زبان استعمال کرتے ہیں۔ ان کا مجموعہ کلام ’’طلوعِ سحر‘‘ شائع ہوچکا ہے۔ آپ کا یہ نعتیہ شعر بہت مشور ہے: عشق ہو جائے کسی سے کوئی چارہ تو نہیں صرف مسلم کا محمدؐ پہ اجارہ تو نہیں حضرت امام حسینؓ کو یوں خراجِ عقیدت پیش کرتے ہیں: بڑھائی دینِ محمدؐ کی آبرو تُو نے جہاں میں ہو کے دکھایا ہے سرخرو تُو نے
چھڑک کے خون شہیدوں کا لالہ و گل پر عطا کیے ہیں زمانے کو رنگ و بو تُو نے زندہ اسلام کو کیا تُو نے حق و باطل دکھایا تُو نے جی کے مرنا تو سب کو آتا ہے مر کے جینا سکھا دیا تُو نے سروجنی نائیڈو کو معروف شاعرہ اور قوم پرست رہنما کے طور پر جانا جاتا ہے۔ برصغیر کی سیاست میں بھی متحرک رہیں۔ 1925ء میں کانگریس کی صدر منتخب ہوئیں۔ ان کی شاعری کلیات کی شکل میں انگلستان سے شائع ہوچکی ہے۔ ان کی نظم ’’شبِ شہادتِ عظمیٰ‘‘ کا ترجمہ مولانا صفی لکھنوی نے کیا ہے: برہنہ پا، سیاہ پوش، چشم سفید، اشکبار تیری مصیبتوں پہ آہ، روتی ہے خلق زا ر زار ہائے حسینؒ بے وطن، وائے حسینؓبے کفن پیارے ولیِ حق نما، تیرے مُحب با صفا جس کی نہیں کوئی مثال، گاڑ گیا وہ اک نشان جد سے وراثتاً ملی، دولتِ دینِ بے زوال ’’بوستانِ عقیدت‘‘ سے چند پھول اورپیش خدمت ہیں: ہے حق و صداقت مرا مسلک ساحرؔ ہندو بھی ہوں شبیرؓ کا شیدائی بھی (رام پرکاش ساحرؔ ) لاالٰہ کی سطوتِ شوکت کے حامل زندہ باد قائدِ اربابِ حق جانِ قیادت زندہ باد (رانا بھگوان داس)
سید الشہداء غیرمسلموں کی نظر میں
رابرٹ بولانو 1953–2003
فریا اسٹارک
چارلس ڈکنز
ایڈورڈ جی براؤن
رینالڈ نکلسن
انتونی بار
وکٹرہیوگو
لیو ٹالسٹائی
کوئیانہ
ولیم میور
پیٹر جے چیلکووسکی
ایڈورڈ گبن
گیورجی لیوکیکس
اوگیرا
تھامس لیل
ایڈورڈ کیسلر
جسویر سنگھ
ڈائنا ملز
کرس ہیور
جواہر لعل نہرو